Държавен вестник, бр. 93, 2012 г., стр. 5

БРОЙ  93	
Д Ъ Р Ж А В Е Н  В Е С Т Н И К 	
СТР.  5  
3. Кандидатите за съдия в Конституционния 
съд на Република България имат възможност 
за изказвания и отговарят на зададени към 
тях въпроси – до 10 минути.
4. Гласуването се извършва явно чрез ком­
пютризираната система за гласуване.
5. Кандидатите за съдия в Конституцион­
ния съд на Република България се подлагат 
на гласуване последователно, подредени по 
азбучен ред според личните им имена по 
приложен списък.
6. За избран се смята този кандидат, който 
е получил най-много гласове с обикновено 
мнозинство от присъстващите народни пред­
ставители.
7. В случай че повече от един от канди­
датите, получили необходимия брой гласове, 
имат равен резултат измежду кандидатите, с 
най-голям равен брой гласове, се провежда 
балотаж. За избран се счита този, който е 
получил най-много гласове с обикновено 
мнозинство от присъстващите народни пред­
ставители.
8. При необходимост се провежда трето 
гласуване при същите условия.
Решението е прието от 41-ото Народно съб­
рание на 22 ноември 2012 г. и е подпечатано 
с официалния печат на Народното събрание.
Председател на Народното събрание:
Цецка Цачева
10799
РЕШЕНИЕ
за приемане на Процедурни правила за изди­
гане на кандидатури, представяне и публично 
оповестяване на документи, изслушване на 
кандидати и подготовка за избор на съдия в 
Конституционния съд на Република България 
от квотата на Народното събрание през 2012 г.
Народното събрание на основание чл. 86, 
ал. 1 от Конституцията на Република Бълга­
рия и § 2 от допълнителните разпоредби на 
Правилника за организацията и дейността на 
Народното събрание
Р Е Ш И :
Приема следните Процедурни правила 
за издигане на кандидатури, представяне и 
публично оповестяване на документи, изслуш­
ване на кандидати и подготовка за избор на 
съдия в Конституционния съд на Република 
България от квотата на Народното събрание 
през 2012 г.:
I. Издигане на кандидатури и представя­
не на документи на кандидатите за съдия в 
Конституционния съд на Република България
1. Предложенията за кандидати за съдия в 
Конституционния съд на Република България 
от квотата на Народното събрание се правят от 
народни представители от 22 ноември 2012 г. 
до 30 ноември 2012 г. чрез Деловодството на 
Народното събрание до Комисията по прав­
ни въпроси, придружени с писмени мотиви. 
Към предложенията се прилагат следните 
документи:
 – подробна автобиография, в която се 
посочва и участието в юридически лица с 
нестопанска цел и други организации;
 – декларация (по образец), свързана с 
изискванията за допустимост – по чл. 4, ал. 3 
от Закона за Конституционния съд; 
 – ксерокопие от диплома за завършено 
висше юридическо образование; 
 – документи, удостоверяващи изискуемия 
стаж – кадрова справка за кандидата, копие 
от трудова или осигурителна книжка, справка 
или служебна бележка от съответната инсти­
туция и др.
2. Предложените кандидати трябва да 
отговарят на изискванията на чл. 147, ал. 3 
от Конституцията на Република България и 
чл. 4, ал. 3 от Закона за Конституционния съд.
II. Публично оповестяване на документите
1. Предложенията и документите по т. 1 от 
раздел „Издигане на кандидатури и предста­
вяне на документи на кандидатите за съдия 
в Конституционния съд на Република Бъл­
гария“ се публикуват в срок до три работни 
дни от получаването им на специализирания 
тематичен сайт в интернет страницата на На­
родното събрание. Публикуват се и името, и 
мотивите на народния представител, издигнал 
съответната кандидатура.
2. Публикуването на предложенията и 
документите по т. 1 се извършва в съответ­
ствие със Закона за защита на личните дан­
ни и Закона за защита на класифицираната 
информация. Всички данни в документите 
на кандидатите за съдия в Конституционния 
съд на Република България, които са лични 
данни по смисъла на Закона за защита на 
личните данни, се заличават.
3. В 7-дневен срок от публикуването на 
кандидатурите всеки кандидат представя на 
Комисията по правни въпроси вижданията 
си по тълкувателната роля и практиката на 
Конституционния съд, както и по отношение 
произнасянето по искания за установяване 
на противоконституционност на законите и 
други актове и споровете за компетентност 
на хартиен и електронен носител. Същите 
се публикуват в срок до три работни дни от 
получаването им на специализирания темати­
чен сайт в интернет страницата на Народното 
събрание.
4. Юридически лица с нестопанска цел, 
регистрирани за осъществяване на обществе­
нополезна дейност, висши училища и научни 
организации не по-късно от 10 декември 2012 г. 
могат да представят на Комисията по пощата 
на адрес: гр. София, пл. Княз Александър I